Številka:90012-4/2019-3

Datum: 10. 6. 2019

**Z A P I S N I K**

4. seje Odbora za zdravje in socialno varstvo (v nadaljevanju: odbor),ki je bila v ponedeljek, 10. 6. 2019.

Seja je potekala v Banketni dvorani, Mestna hiša, Mestni trg 1, Ljubljana.

Sejo je vodila predsednica Mojca Škrinjar.

Na seji so bili navzoči člani in članice Odbora za zdravje in socialno varstvo

Mojca Škrinjar (predsednica), Amir Crnojević, Stanka Ferenčak Marin, Milan Jakopovič, Martina Kajzer, Tone Kastelic, Dunja Piškur Kosmač, Sonja Štramec Nemec, Julka Žibert ter strokovna sodelavka odbora Mateja Kavka.

Za sejo sta se opravičila Anita Jelen in Tomaž Čučnik.

Vabljeni na sejo odbora: Tilka Klančar vodja Oddelka za zdravje in socialno varstvo in Simona Topolinjak z Oddelka za zdravje in socialno varstvo

Seja se je pričela ob 17:30 uri.

S sklicem seje so člani prejeli predlog dnevnega reda 4. seje odbora:

**Dnevni red:**

1. **Potrditev zapisnika 3. seje odbora**
2. **Predstavitev Letnega poročila ZDL za leto 2018 in Finančnega načrta ZDL za leto 2019**
3. **Predlog Akcijskega načrta »Ljubljana – občina po meri invalidov« za obdobje od 2019 do 2020**
4. **Poročilo o uresničevanju Akcijskega načrta »Enakost spolov v Mestni občini Ljubljana« za obdobje od 2016 do 2018**
5. **Predlog Akcijskega načrta »Enakost spolov v Mestni občini Ljubljana« za obdobje od 2019 do 2022**
6. **Predlog Odloka o podelitvi koncesij za opravljanje javne službe v osnovni zdravstveni dejavnosti v Mestni občini Ljubljana s predlogom za hitri postopek**
7. **Razno**

Predsedujoča je dala na glasovanje

**PREDLOG SKLEPA:**

**Odbor za zdravje in socialno varstvo sprejme predlog dnevnega reda 4. seje odbora.**

Navzočih je bilo 9 članov.

Za je glasovalo 9 članov. Proti ni glasoval nihče.

**AD 1**

**Potrditev zapisnika 3. seje odbora**

Predsedujoča je dala na glasovanje

**PREDLOG SKLEPA:**

**Zapisnik 3. seje se potrdi v predloženi obliki in vsebini.**

Navzočih je bilo 9 članov.

Za je glasovalo 8 članov. Proti ni glasoval nihče

**AD 2**

**Predstavitev Letnega poročila ZDL za leto 2018 in Finančnega načrta ZDL za leto 2019**

Gradivo za to točko so člani prejeli s sklicem seje. Direktor Zdravstvenega doma Ljubljana Rudi Dolšak je v prezentaciji predstavil Letno poročilo ZDL za leto 2018 in Finančni načrt ZDL za leto 2019. Izpostavil je spremenjeno zakonodajo glede glavarinskih količnikov in posledično potrebo po iskanju novih zdravnikov. Stroški dela so narasli za 7 %, prihodki pa za 5 %, tako so stroški iz naslova dela rastli hitreje kot pa prihodki, ki jih prejemajo s strani zavarovalnice. V veljavi ostajajo tudi nekatere spremembe financiranja, ki so bile sprejete v obdobju od začetka krize. Predsednica in člani odbora so se direktorju ZDL zahvalili za izčrpno predstavitev in direktorju zaželeli uspešno vodenje ZDL-ja še naprej.

**AD 3**

**Predlog Akcijskega načrta »Ljubljana - občina po meri invalidov« za obdobje od 2019 do 2020**

Gradivo za to točko so člani prejeli s sklicem seje. Predstavitev predloženega akta je podala Tilka Klančar vodja Oddelka za zdravje in socialno varstvo. Članice in člani odbora so prejeli predloge amandmajev, ki jih je neposredno pred sejo posredovala članica odbora Sonja Štramec Nemec k obravnavanemu aktu. Po razpravi, v kateri so sodelovali vsi navzoči člani odbora, je predsednica dala na glasovanje naslednja predloga sklepov:

**1. PREDLOG SKLEPA:**

**Odbor za zdravje in socialno varstvo se je seznanil s predlogi amandmajev k Predlogu Akcijskega načrta »Ljubljana - občina po meri invalidov« za obdobje od 2019 do 2020, ki jih je posredovala članica odbora Sonja Štramec Nemec neposredno pred sejo odbora. Odbor predložene amandmaje odstopa pristojnemu Oddelku za zdravje in socialno varstvo v preučitev in možno vključitev v pripravo naslednjega akcijskega načrta »Ljubljana - občina po meri invalidov«.**

Navzočih je bilo 9 članov.

Za je glasovalo 9 članov. Proti ni glasoval nihče.

**2. PREDLOG SKLEPA:**

**Odbor za zdravje in socialno varstvo podpira sprejem Predloga Akcijskega načrta »Ljubljana - občina po meri invalidov« za obdobje od 2019 do 2020.**

Navzočih je bilo 9 članov.

Za je glasovalo 9 članov. Proti ni glasoval nihče.

**AD 4**

**Poročilo o uresničevanju Akcijskega načrta »Enakost spolov v Mestni občini Ljubljana« za obdobje od 2016 do 2018**

Gradivo za to točko so člani prejeli s sklicem seje. Predstavitev predloženega akta sta podali Tilka Klančar vodja Oddelka za zdravje in socialno varstvo in Simona Topolinjak z Oddelka za zdravje in socialno varstvo.

Po razpravi, v kateri so sodelovali vsi navzoči člani odbora, je predsednica dala na glasovanje naslednji

**PREDLOG SKLEPA:**

**Odbor za zdravje in socialno varstvo podpira sprejem Poročila o uresničevanju Akcijskega načrta »Enakost spolov v Mestni občini Ljubljana« za obdobje od 2016 do 2018.**

Navzočih je bilo 9 članov.

Za je glasovalo 9 članov. Proti ni glasoval nihče.

**AD 5**

**Predlog Akcijskega načrta »Enakost spolov v Mestni občini Ljubljana« za obdobje od 2019 do 2022**

Gradivo za to točko so člani prejeli s sklicem seje. Predstavitev predloženega akta sta podali Tilka Klančar vodja Oddelka za zdravje in socialno varstvo in Simona Topolinjak z Oddelka za zdravje in socialno varstvo. Po razpravi, v kateri so sodelovali vsi navzoči člani odbora, je predsednica dala na glasovanje naslednji

**PREDLOG SKLEPA:**

**Odbor za zdravje in socialno varstvo podpira sprejem Predloga Akcijskega načrta »Enakost spolov v Mestni občini Ljubljana« za obdobje od 2019 do 2022.**

Navzočih je bilo 9 članov.

Za je glasovalo 6 članov. Proti sta glasovala 2 člana.

**AD 6**

**Predlog Odloka o podelitvi koncesij za opravljanje javne službe v osnovni zdravstveni dejavnosti v Mestni občini Ljubljana s predlogom za hitri postopek**

Gradivo za to točko so člani prejeli s sklicem seje. Predstavitev predloženega akta sta podali Tilka Klančar vodja Oddelka za zdravje in socialno varstvo in Simona Topolinjak z Oddelka za zdravje in socialno varstvo. Po razpravi, v kateri so sodelovali vsi navzoči člani odbora, je predsednica dala na glasovanje naslednja predloga sklepov:

**1. PREDLOG SKLEPA:**

**Odbor za zdravje in socialno varstvo podpira sprejem Predloga Odloka o podelitvi koncesij za opravljanje javne službe v osnovni zdravstveni dejavnosti v Mestni občini Ljubljana po hitrem postopku.**

Navzočih je bilo 9 članov.

Za je glasovalo 5 članov. Proti ni glasoval nihče.

**2. PREDLOG SKLEPA:**

**Odbor za zdravje in socialno varstvo podpira sprejem Predloga Odloka o podelitvi koncesij za opravljanje javne službe v osnovni zdravstveni dejavnosti v Mestni občini Ljubljana.**

Navzočih je bilo 9 članov.

Za je glasovalo 5 članov. Proti ni glasoval nihče.

**AD 7**

**Razno**

Ni bilo razprave.

Seja je bila končana ob 20:00 uri.

|  |  |
| --- | --- |
| Zapisala:  *Mateja Kavka* | *Mojca Škrinjar*  Predsednica |